Ego Odo, dux Burgundię, notum facio presentibus et futuris me dedisse in perpetuam elemosinam fratribus Longivadi, quod in riveria de Ulsa tantum pratorum acquirant, ubicumque poterunt, sive in hominibus meis, sive in feodis meis, unde singulis annis facere possint quadraginta charreas feni; et ut donatio ista inviolabiliter perseveret, presentem cartam sigilli mei munimine roboravi. Actum ab incarnatione anno Domini M°CC° undecimo.